|  |  |
| --- | --- |
| riigihangete v-kom_vapp_est_black.jpg |  |

Riigi Kaitseinvesteeringute Keskus Meie 05.08.2024 nr 12.2-10/146

e-post: info@rkik.ee

 tiina.suld@rkik.ee

Osaühing Lindante

e-post: info@lindante.ee

**Vaidlustuse esitamise teade**

Teatame, et **PehmeSisustus OÜ** esitas 02.08.2024 vaidlustuse Riigi Kaitseinvesteeringute Keskuse riigihankes „Transpordivahendite istmete ostmise ja remontimise kestvusleping 2024-2025“ (viitenumber 280932) hankija otsusele tunnistada edukaks Osaühing Lindante pakkumus (vaidlustus lisatud).

Riigihangete seaduse (edaspidi RHS) § 192 lg 5 alusel kaasab vaidlustuskomisjon esitatud vaidlustuse menetlusse kolmanda isikuna **Osaühingu Lindante**.

RHS § 194 lõigete 5 ja 6 alusel palume hankijal ja kolmandal isikul kolme tööpäeva jooksul, st hiljemalt **08.08.2024**, esitada Riigihangete vaidlustuskomisjonile kirjalik vastus vaidlustuse kohta ning kõik vaidlustuse lahendamiseks vajalikud dokumendid, mis pole kättesaadavad riigihangete registrist. Kui menetlusosaline soovib esitada dokumente, mida tuleks teise menetlusosalise eest varjata, tuleb selle kohta esitada vaidlustuskomisjonile selgesõnaline põhjendatud taotlus ja eristada juurdepääsupiiranguga dokumendid (mitte lisada neid vastuse või teiste lisadega samasse digikonteinerisse). Samuti kui vastus vaidlustusele sisaldab mõne menetlusosalise ärisaladust, tuleb teistele menetlusosalistele edastamiseks esitada vastuse ärisaladuseta versioon.

Palume anda teada, kas taotletakse vaidlustuse läbivaatamist avalikul istungil või kirjalikus menetluses.

Tulenevalt RHS § 194 lõikest 4 ei ole Riigi Kaitseinvesteeringute Keskusel õigust sõlmida vaidlustatud riigihankes hankelepingut käesoleva teate saamisest kuni RHS §-s 201 sätestatud tingimuse saabumiseni. Juhul, kui hankeleping on juba sõlmitud, palume sellest viivitamata teatada.

Lugupidamisega

(allkirjastatud digitaalselt)

Angelika Timusk

Riigihangete vaidlustuskomisjoni liige

Lisa: vaidlustus

Teadmiseks: vaidlustaja esindajale, Toivo Kattai e-post: toivo.kattai@pehmesisustus.com

Mari-Ann Sinimaa 611 3713

mari-ann.sinimaa@fin.ee